কারাম বিন্তি

কারাম বিন্তি () হল ভারতীয় উপমহাদেশের সাঁওতাল জনগোষ্ঠীর একটি প্রধান সৃষ্টি-পুরাণ ও লোকগীতের ঐতিহ্য। এটি সাঁওতাল সমাজের ধর্মীয়, সামাজিক ও সাংস্কৃতিক জীবনের কেন্দ্রবিন্দুতে অবস্থিত এবং তাদের পরিচয় ও ইতিহাসের ধারক হিসেবে বিবেচিত হয়। এই আখ্যানমূলক গীতকে "বিশ্ব সৃষ্টি থেকে যুগ যুগ ধরে ইতিহাসের" ধারক হিসেবে গণ্য করা হয় এবং এটি সাঁওতালদের সবচেয়ে গুরুত্বপূর্ণ সাংস্কৃতিক প্রতিষ্ঠানগুলির মধ্যে অন্যতম।

 বুৎপত্তি
"কারাম" শব্দটি দ্বারা একটি কদম বৃক্ষ (Adina cordifolia) এবং সেই বৃক্ষকে কেন্দ্র করে আয়োজিত উৎসবকে বোঝানো হয়। "বিন্তি" শব্দের অর্থ হলো অনুরোধ, উপদেশ, শিক্ষা, উৎসাহ, বা তত্ত্ব। ক্রিয়া হিসেবে এর অর্থ অনুরোধ করা, আবৃত্তি করা বা ঘোষণা করা। সুতরাং, "কারাম বিন্তি"-এর আক্ষরিক অর্থ দাঁড়ায় কারাম উৎসবের সময় আবৃত্তি করা সৃষ্টিতত্ত্ব ও ঐতিহাসিক আখ্যান, যা প্রার্থনার আকারে পরিবেশন করা হয়। কারাম ৪ রকমের দেখতে পাওয়া যায় যথা- যাওয়া কারাম, মরা কারাম, বুডহি কারাম, ডাঁগুওয়ী কারাম প্রভৃতি।

উৎসব ও প্রেক্ষাপট

কারাম বিন্তি বিভিন্ন সামাজিক ও ধর্মীয় অনুষ্ঠানে আবৃত্তি করা হলেও এর প্রধান ক্ষেত্র হলো কারাম উৎসব। 
ভাদ্রশুক্ল একাদশীকে কেন্দ্র করে পাঁচ থেকে সাত দিন স্থায়ী উৎসবে সাঁওতাল, ওঁরাও, মাহাতো,  কুড়মি, বড়াইক, মাহালি, বেদিয়া, পাহান প্রভৃতি জনগোষ্ঠী অংশ নেয়।  কুড়মালি ভাষায় ভাদ্র মাসকে ‘করম মাস’ বলা হয়। উৎসবের কেন্দ্রে কাটা করম শাখা স্থাপন, শোধন, সমবেত নৃত্য-গান, হাঁড়িয়া-দুগ্ধ-জলস্নান এবং কারাম বিন্তির আবৃত্তি থাকে। বাংলাদেশে রাজশাহী, চাঁপাইনবাবগঞ্জ, নাটোর]], সিরাজগঞ্জ, বগুড়া, দিনাজপুর, রংপুর, খুলনা, সিলেট অঞ্চলে এই উৎসব বিশেষ উৎসাহে পালিত হয়; ভারতের ঝাড়খণ্ড, পশ্চিমবঙ্গ, বিহার, ওড়িশা এবং নেপাল, মরিশাস-এও এর প্রচলন রয়েছে। কারাম বিন্তি পরিবেশন করেন কারাম গুরু নামক বিশেষজ্ঞ ব্যক্তিরা। সাঁওতাল সমাজে তারাই একমাত্র প্রাতিষ্ঠানিক মাধ্যম, যারা এই ঐতিহ্যকে প্রজন্ম থেকে প্রজন্মান্তরে সংরক্ষণ ও বহন করেন। এই গুরুদের জীবনচক্রের বিভিন্ন আচার-অনুষ্ঠান ও বিশেষত কারাম উৎসবে বিন্তি আবৃত্তি করার জন্য বিশেষ জ্ঞান ও দক্ষতা থাকে। আবৃত্তিটি প্রায়শই ৯ থেকে ১২ ঘন্টা, অর্থাৎ সারারাত ধরে চলে।

এছাড়াও, বিভিন্ন গুরুত্বপূর্ণ অনুষ্ঠানে এর ব্যবহার লক্ষণীয়:
ছোটয়োর: শিশুদের সাঁওতাল সমাজে অন্তর্ভুক্ত করার একটি দীক্ষা অনুষ্ঠান, যেখানে বিশ্ব সৃষ্টি থেকে শুরু করে শিশুর জন্ম পর্যন্ত পূর্ণ ইতিহাস বর্ণনা করা হয়।
বিবাহ: নব দম্পতির মঙ্গল কামনায় এবং তাদের সামাজিক দায়িত্ব সম্পর্কে অবহিত করতে এই আখ্যান পাঠ করা হয়।
ভাঁডান: এটি সাঁওতালদের অন্ত্যেষ্টিক্রিয়ার চূড়ান্ত পর্যায়, যেখানে মৃতের আত্মার শান্তিকামনায় "গচ্ কারাম" (মৃত্যু) নামক বিশেষ আচারের সঙ্গে বিন্তি পরিবেশিত হয়।

একটি কারাম বিন্তি নিম্নরূপ:

কারাম উৎসবে মহিলারাও গান করে থাকেন। সেগুলোর মধ্যে একটি নিম্নরূপ:

পৌরাণিক আখ্যান
কারাম বিন্তির একাধিক আখ্যান প্রচলিত রয়েছে। একটি প্রধান আখ্যানে সাঁওতালদের আদি পিতামাতা পিলচু হাড়াম ও পিলচু বুড়হি-র কথা বলা হয়েছে, যাদের সাত পুত্র ও আট কন্যার মাধ্যমে সাঁওতালদের বারোটি গোত্র বা পারিস তৈরি হয় এবং মারাং বুরু তাদের পথপ্রদর্শক হিসেবে কাজ করেন।

এর পাশাপাশি, কারমু ও ধারমুর মাধ্যমে কারাম পূজা প্রতিষ্ঠার কাহিনীটি বিশেষভাবে উল্লেখযোগ্য:
কাহিনী অনুসারে, পিলচু হাড়াম- পিলচু বুড়হির বংশধর বাবনা ও বাবনি নামে এক ধনী দম্পতির বাড়িতে লাসো ও বাসো নামে এক পরিচারক দম্পতি কাজ করত। লসো-বাসো নিঃসন্তান ছিলেন এবং বৃদ্ধ বয়সে ভিক্ষা করে জীবন ধারণ করতেন। একদিন ভিক্ষা না পেয়ে ক্রুদ্ধ লসো অঞ্জলিতে বারবার উঠে আসা দুটি কিকিড় সাপ ধরে বাড়ি নিয়ে আসেন। সেই রাতেই সাপ দুটি কারমু ও ধারমু নামে দুই মানব শিশুতে রূপান্তরিত হয়। এই দুই ভাই এক দীর্ঘ যাত্রা শুরু করে এবং পথে পশুপাখি ও জলজ প্রাণীদের দেখা পায়, যাদের কোনো অধিপতি ছিল না। সকলে তাদের দুঃখের কথা কারাম গসাই (কারাম দেবতা)-কে জানানোর জন্য অনুরোধ করে। কারমু ও ধারমু অবশেষে কারাম গোঁসাইকে পৃথিবীতে ফিরিয়ে আনেন। ফেরার পথে কারাম গোঁসাই একটি গাছের রূপ ধারণ করেন এবং কারমু-ধারমুকে নিজের দুটি ডাল দিয়ে সোহরাই বা আঘার মাসের পূর্ণিমায় পূজা করার নির্দেশ দেন। সেই ডাল দুটি রোপণ করে কারমু ও ধারমু প্রথম কারাম গাছের পূজা শুরু করেন এবং এর ফলে তারা বিপুল ধনসম্পদ ও সমৃদ্ধি লাভ করেন।

আরও দেখুন
মারাং বুরু
জাহের আয়ো
জাহের থান
তথ্যসূত্র

বিষয়শ্রেণী:সাঁওতাল
বিষয়শ্রেণী:পশ্চিমবঙ্গের লোকসংগীত
বিষয়শ্রেণী:সাঁওতাল উৎসব
বিষয়শ্রেণী:ভারতের উপজাতীয় উৎসব
বিষয়শ্রেণী:পশ্চিমবঙ্গের লোকসংস্কৃতি